ddrg/super_eurlex huggingface dataset:
(6)

Komisjon algatas 29. aprillil 2019 määruse (EL) nr 717/2014 ja 2. mail 2019 määruse (EL) nr 1388/2014 läbivaatamise, et asendada need uute määrustega aastateks 2021–2027. Need määrused peaksid olema jätkuvalt sidusad ja kooskõlas muude õigusnormidega, mis on asjakohased seoses riigiabi hindamisega kalandus- ja vesiviljelussektoris, eelkõige Euroopa Merendus- ja Kalandusfondi (EMKF) käsitleva määrusega (6). Eriti oluline on Euroopa Parlamendi ja nõukogu määruse ettepanek EMKFi kohta, millega nähakse ette EMKFi loomine alates 1. jaanuarist 2021 (7). EMKFi reformi käsitlev seadusandlik menetlus on veel pooleli. Selle tagamiseks, et liikmesriigid saaksid jätkata väikesemahulise abi andmist kooskõlas määrusega (EL) nr 717/2014 ja oma riigiabi kavade suhtes erandi tegemist kooskõlas määrusega (EL) nr 1388/2014 ning võimaldada kõnealuste määruste läbivaatamise lõpuleviimist pärast EMKFi reformi vastuvõtmist, on asjakohane pikendada määruste (EL) nr 717/2014 ja (EL) nr 1388/2014 kohaldamisaega kuni 31. detsembrini 2022.
(13)

Muudatuste ulatus on piiratud ja need puudutavad üksnes pädevaid asutusi ega kehtesta turuosalistele mingeid lisanõudeid. Lisaks on oluline, et kesksete vastaspoolte kolleegiumid saaksid võimalikult kiiresti kohaneda määrusega (EL) 2019/2099 kehtestatud uute nõuetega. Võttes arvesse muudatuste piiratud ulatust, mõju ja kohaldamise kiireloomulisust, leidis Euroopa Väärtpaberiturujärelevalve, et käesoleva määruse aluseks oleva rakenduslike tehniliste standardite eelnõu kohta avalike konsultatsioonide korraldamine ning võimalike seonduvate kulude ja kasu analüüsimine oleks väga ebaproportsionaalne. Euroopa Väärtpaberiturujärelevalve on siiski küsinud nõu Euroopa Parlamendi ja nõukogu määruse (EL) nr 1095/2010 artikli 37 kohaselt loodud väärtpaberituru sidusrühmade kogult, (4)
„a)

ettevõtte asukohariigi nimi, mis võib olla trükitähtedega täielikult välja kirjutatud või esitatud asjakohasele ISO-koodile vastava kahetähelise koodina. Liikmesriikide (*1) puhul on need koodid siiski BE, BG, CZ, DK, DE, EE, IE, GR, ES, FR, HR, IT, CY, LV, LT, LU, HU, MT, NL, AT, PL, PT, RO, SI, SK, FI, SE ja UK(NI);
(7)

Vaatamata sellele, et lennuliikluse mahu edasist taastumist on keeruline täpselt prognoosida, on alust eeldada, et lähitulevik muutusi ei too ning et sama olukord kestab kuni 2021. aasta detsembrini. Eurocontroli viimane lennuliikluse prognoos, mis koostati 2020. septembris, annab alust arvata, et 2021. aasta veebruaris on lennuliikluse maht 2020. aasta veebruariga võrreldes 50 % väiksem (eeldusel, et liikmesriigid ei kohalda käitamisprotseduuride kehtestamise ja riiklike piirangute kaotamise suhtes kooskõlastatud lähenemisviisi). Maailma Terviseorganisatsiooni andmed näitavad, et 22. novembri 2020. aasta seisuga oli nädalas registreeritud COVID-19 juhtumite arv Euroopas 1,77 miljonit (44 % kogu maailmas registreeritud uutest juhtumitest), mida on oluliselt rohkem kui 2020. aasta kevadel. Haiguste Ennetamise ja Tõrje Euroopa Keskuse andmed näitavad, et 14 päeva teatatud juhtumite suhtarv on Euroopa Majanduspiirkonnas ja Ühendkuningriigis alates 2020. aasta suvest pidevalt suurenenud. 22. novembril 2020 avaldatud iganädalase seirearuande kohaselt oli teatatud juhtumite määr 549 juhtumit (riikide lõikes 58–1 186 juhtumit) 100 000 elaniku kohta.
(4)

Toiduohutusamet jõudis oma 30. oktoobri 2014. aasta, (3)10. septembri 2015. aasta (4) ja 20. märtsi 2020. aasta arvamustes (5) järeldusele, et montmorilloniit-illiidi preparaadi loa tingimuste kavandatav muutmine ei muuda varasemaid järeldusi selle kohta, et kõnealune söödalisand ei avalda kahjulikku mõju loomatervisele, tarbijate ohutusele ega keskkonnale. Toiduohutusamet jõudis ka järeldusele, et söödalisandi tavapärase käitlemise käigus tekkinud tolm võib põhjustada kasutajate kõigi hingamisteede kokkupuudet kahjulike ainetega (kristalliline ränidioksiid), mille puhul ei ole ohutut kokkupuutetaset kindlaks tehtud, ning kuna puuduvad andmed nahale ja silmadele avalduva mõju kohta, tuleb seda käsitada nahka ja silmi ärritava ning võimaliku nahka sensibiliseeriva ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Toiduohutuseamet on jõudnud ka järeldusele, et kõnealune söödalisand on tõhus paakumisvastane aine. Toiduohutusameti arvates ei ole vajadust turustamisjärgse järelevalve erinõuete järele. Kõnealune amet kinnitas ka määrusega (EÜ) nr 1831/2003 asutatud referentlabori aruande söödas sisalduva kõnes oleva söödalisandi analüüsimise meetodite kohta.
(4)

Euroopa Ühenduse ja Norra Kuningriigi vahel kirjavahetuse teel sõlmitud kokkuleppega Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta (6) (edaspidi „kirjavahetuse teel sõlmitud kokkulepe“) on ajutiselt peatatud tollimaksuvaba režiim, mis kehtib protokolli nr 2 alusel kaupadele, mille CN-kood on 2202 10 00 (veed, sealhulgas mineraal- ja gaseeritud veed, millele on lisatud suhkrut või muid magusaineid või maitse- ja lõhnaaineid) ja ex 2202 90 10 (muud mittealkohoolsed joogid, mis sisaldavad suhkrut), ja mille CN-kood on nüüd asendatud CN-koodidega 2202 10 00, ex 2202 91 00 ja ex 2202 99. Kooskõlas kirjavahetuse teel sõlmitud kokkuleppega lubatakse neid Norrast pärit tooteid tollimaksuvabalt importida ainult tollimaksuvaba kvoodi piires. Tollimaksuvaba kvooti ületava impordi pealt tuleb maksta tollimaksu.
(7)

Vaatamata sellele, et lennuliikluse mahu edasist taastumist on keeruline täpselt prognoosida, on alust eeldada, et lähitulevik muutusi ei too ning et sama olukord kestab kuni 2021. aasta detsembrini. Eurocontroli viimane lennuliikluse prognoos, mis koostati 2020. septembris, annab alust arvata, et 2021. aasta veebruaris on lennuliikluse maht 2020. aasta veebruariga võrreldes 50 % väiksem (eeldusel, et liikmesriigid ei kohalda käitamisprotseduuride kehtestamise ja riiklike piirangute kaotamise suhtes kooskõlastatud lähenemisviisi). Maailma Terviseorganisatsiooni andmed näitavad, et 22. novembri 2020. aasta seisuga oli nädalas registreeritud COVID-19 juhtumite arv Euroopas 1,77 miljonit (44 % kogu maailmas registreeritud uutest juhtumitest), mida on 2020. aasta kevadega võrreldes oluliselt rohkem. Haiguste Ennetamise ja Tõrje Euroopa Keskuse andmed näitavad, et 14 päeva teatatud juhtumite suhtarv on Euroopa Majanduspiirkonnas ja Ühendkuningriigis alates 2020. aasta suvest pidevalt suurenenud. 22. novembril 2020 avaldatud iganädalase seirearuande kohaselt oli teatatud juhtumite määr 549 juhtumit (riikide lõikes 58 – 1 186 juhtumit) 100 000 elaniku kohta.
20J

Kui uue hindamise tulemusena (vt paragrahvi 20G punkt a) ei vasta üksus enam IFRS 9-st ajutise erandi tegemise kriteeriumidele, on üksusel lubatud jätkata IFRS 9-st ajutise erandi rakendamist ainult selle aruandeaasta lõpuni, mis algas vahetult pärast nimetatud uuestihindamist. Igal juhul peab üksus rakendama IFRS 9 aruandeaastate suhtes, mis algavad 1. jaanuaril 2023 või hiljem. Näiteks kui üksus tuvastab paragrahvi 20G punkti a kohaldades, et ta ei vasta enam IFRS 9-st ajutise erandi tegemise kriteeriumidele 31. detsembril 2018, mis on tema aruandeaasta lõpp, on sellisel üksusel lubatud jätkata IFRS 9-st ajutise erandi rakendamist ainult 31. detsembrini 2019. ...
1)

Kande 3 2. veergu muudetakse järgmiselt: a) punkt 3 asendatakse järgmisega: „3. Ei tohi turule lasta, kui need sisaldavad värvainet – välja arvatud juhul, kui seda nõutakse maksustamisega seotud põhjustel – või lõhnaainet või mõlemat, kui — neid saab kasutada põletusainena üldsusele müüdavates dekoratiivsetes õlilampides ning — need on ohtlikud sissehingamisel ja märgistatud ohulausega H304.“; b) punkt 5 asendatakse järgmisega: „5. Ilma et see piiraks liidu muude selliste normide rakendamist, milles käsitletakse ainete ja segude klassifitseerimist, pakendamist ja märgistamist, peavad tarnijad tagama, et enne turulelaskmist on täidetud järgmised nõuded: a) üldsusele müümiseks ettenähtud lambiõli ohulausega H304 peab kandma järgmist nähtavat, loetavat ja kustutamatut märget: „Selle vedelikuga täidetud lampe tuleb hoida lastele kättesaamatus kohas.“; alates 1. detsembrist 2010„Ka väike kogus lambiõli – isegi näiteks tahi imemine – võib põhjustada eluohtliku kopsukahjustuse.“; b) üldsusele müümiseks ettenähtud grilli süütevedelik ohulausega H304 peab alates 1. detsembrist 2010 kandma järgmist loetavat ja kustutamatut märget: „Ka väike kogus grilli süütevedelikku võib põhjustada eluohtliku kopsukahjustuse.“; c) üldsusele müümiseks ettenähtud lambiõli ja grilli süütevedelik ohulausega H304 peab alates 1. detsembrist 2010 olema pakendatud musta läbipaistmatusse pakendisse mahuga mitte üle ühe liitri.“; c) punkt 6 jäetakse välja; d) punkt 7 jäetakse välja.
„3.

Erandina lõikest 1, kui tariifikvoodi kehtivusaeg algab enne päeva, millest alates hakatakse kohaldama määruse (EL) 2019/216 artikli 1 lõiget 2, ning lõpeb pärast kõnealust päeva, jaotatakse alates sellest päevast asjaomase tariifikvoodi alusel eraldatavad kogused liidu jaoks järgmiselt: a) kui muudes liikmesriikides kui Ühendkuningriigis eraldatud kogused on enne päeva, millest alates kohaldatakse määruse (EL) 2019/216 artikli 1 lõiget 2, võrdsed kogusega või suuremad kui kogus, mis on tariifikvootide puhul, mida hallatakse üheaegse läbivaatamise meetodil, sätestatud käesoleva määruse I lisa kolmandas veerus, või tariifikvootide puhul, mida hallatakse saabumise järjekorras teenindamise põhimõttel, sätestatud käesoleva määruse II lisa kolmandas veerus, ei saa eraldamiseks täiendavaid koguseid kasutada; b) kui muudes liikmesriikides kui Ühendkuningriigis eraldatud kogused on enne päeva, millest alates kohaldatakse määruse (EL) 2019/216 artikli 1 lõiget 2, väiksemad kui kogus, mis on tariifikvootide puhul, mida hallatakse üheaegse läbivaatamise meetodil, sätestatud käesoleva määruse I lisa kolmandas veerus, või tariifikvootide puhul, mida hallatakse saabumise järjekorras teenindamise põhimõttel, sätestatud käesoleva määruse II lisa kolmandas veerus, on jaotamiseks saadaolev kogus käesoleva määruse I lisa kolmandas veerus või II lisa kolmandas veerus sätestatud koguse ja kõnealustele liikmesriikidele juba eraldatud koguste vahe. Kui aga Ühendkuningriigis enne määruse (EL) 2019/216 artikli 1 lõike 2 kohaldamise alguskuupäeva eraldatud kogused on suuremad kui liidu WTO loendis sätestatud EL 28 koguse ja käesoleva määruse I lisa kolmandas veerus või II lisa kolmandas veerus sätestatud EL 27 koguse vahe, arvatakse need ülemäärased kogused maha muudes liikmesriikides kui Ühendkuningriik eraldamiseks saadaolevast kogusest alates päevast, mil hakatakse kohaldama määruse (EL) 2019/216 artikli 1 lõiget 2. Kahe tööpäeva jooksul alates kuupäevast, mil hakatakse kohaldama määruse (EL) 2019/216 artikli 1 lõiget 2, avaldab komisjon asjakohase veebiväljaande vahendusel kogused, mis on kättesaadavad iga käesoleva lõike esimeses lõigus osutatud tariifikvoodi kohta päeval, millest alates hakatakse kohaldama kõnealuse määruse artikli 1 lõiget 2.“
Artikkel 2

Ametlik asutus ja kontrolliasutused

1. Ühendkuningriigi ametiasutus, millele on osutatud rakendusmääruse (EL) nr 543/2011 artikli 15 lõike 2 teises lõigus ja kelle vastutusel teostatakse käesoleva määruse artiklis 1 osutatud kontrollitoiminguid, on The Secretary of State for the Department for Environment, Food & Rural Affairs.
(1)

Komisjoni rakendusmääruses (EL) 2018/2066 (2) on sätestatud direktiiviga 2003/87/EÜ hõlmatud tegevusaladest tulenevate kasvuhoonegaaside heitkoguste seire ja aruandluse eeskirjad. Eelkõige on rakendusmääruses (EL) 2018/2066 sätestatud biomassist pärit heite seire eeskirjad, mis on kooskõlas Euroopa Parlamendi ja nõukogu direktiivis 2009/28/EÜ (3) sätestatud biomassi kasutamise eeskirjadega. Euroopa Parlamendi ja nõukogu direktiiviga (EL) 2018/2001 (4) tunnistatakse direktiiv 2009/28/EÜ alates 1. juulist 2021 kehtetuks. Seepärast on asjakohane viia rakendusmääruse (EL) 2018/2066 sätted, mis käsitlevad biomassist pärit heite seiret ja aruandlust, vastavusse direktiivis (EL) 2018/2001 sätestatud eeskirjadega, eelkõige seoses asjakohaste mõistete ning biomassi kasutamise suhtes kohaldatavate säästlikkuse kriteeriumide ja kasvuhoonegaaside heite vähendamise kriteeriumidega. Kuna direktiivis (EL) 2018/2001 on sätestatud energia saamiseks kasutatavate kütuste säästlikkuse ja kasvuhoonegaaside heite vähendamise kriteeriumid, tuleks rakendusmääruse (EL) 2018/2066 kohaseid biomassi säästlikkuse kriteeriume kohaldada üksnes juhul, kui biomassi põletatakse käitises või kui seda kasutatakse lennunduses biokütusena. Õiguskindluse huvides on vaja ka selgitada, et kui põletamiseks kasutatav biomass ei vasta säästlikkuse ja kasvuhoonegaaside heite vähendamise kriteeriumidele, tuleks selles sisalduvat süsinikku käsitada fossiilse süsinikuna.
6)

Artikkel 33 asendatakse järgmisega: „Artikkel 33 Ametlik kontroll kaupade liidu territooriumilt väljaviimise piiripunktis 1. Selle piiripunkti pädevad asutused, mille kaudu viiakse loomsed saadused, loomne paljundusmaterjal, loomsed kõrvalsaadused ja nendest saadud tooted, hein ja põhk ning liittooted liidu territooriumilt välja, teevad identsuskontrolli veendumaks, et kontrolliks esitatud saadetis vastab sellega kaasa pandud ühtses sisseveodokumendis või rakendusmääruse (EL) 2019/2128 lisas esitatud näidisega kooskõlas olevas ametlikus sertifikaadis nimetatud saadetisele. Eelkõige veenduvad nad, et sõidukitele või konteineritele kooskõlas artikli 19 punktiga d, artikli 28 punktiga d või artikli 29 punktiga e kinnitatud plommid on endiselt puutumatud. 2. Lõikes 1 osutatud kaupade liidu territooriumilt väljaviimise piiripunkti pädevad asutused registreerivad ametliku kontrolli tulemuse ühtse sisseveodokumendi III osas või rakendusmääruse (EL) 2019/2128 lisas esitatud näidisega kooskõlas oleva ametliku sertifikaadi III osas. 3. Lõikes 1 osutatud kontrolli eest vastutava piiripunkti pädevad asutused kinnitavad liitu sisenemise piiripunkti või lao pädevatele asutustele 15 päeva jooksul alates kuupäevast, mil liitu sisenemise piiripunktis või laos anti transiidiks luba, et saadetis on saabunud ja vastab käesoleva määruse nõuetele; selleks võivad nad a) sisestada asjakohase teabe IMSOCi või b) anda lisaallkirja rakendusmääruse (EL) 2019/2128 lisas esitatud näidisega kooskõlas olevale ametlikule sertifikaadile ja saata lao pädevatele asutustele tagasi sertifikaadi originaali või saata neile sertifikaadi koopia.“
LISA

Määruse (EÜ) nr 853/2004 II lisa I jao B osa punkti 6 teine lõik asendatakse järgmisega:

„Liikmesriikide (*1) puhul on need koodid siiski BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE ja UK(NI).
7)

Ameerika Ühendriike käsitlevas kandes asendatakse punktis 5 koodnumbritega US-ORG-001, US-ORG-009, US-ORG-018, US-ORG-022, US-ORG-029, US-ORG-033, US-ORG-034, US-ORG-035, US-ORG-038, US-ORG-039, US-ORG-053, US-ORG-058 ja US-ORG-059 tähistatud read järgmisega: „US-ORG-001 Where Food Comes From Organic www.wfcforganic.com US-ORG-009 Department of Plant Industry – Clemson University www.clemson.edu/organic US-ORG-018 Iowa Department of Agriculture and Land Stewardship https://www.iowaagriculture.gov/AgDiversification/organicCertification.asp US-ORG-022 Marin Organic Certified Agriculture https://www.marincounty.org/depts/ag/moca US-ORG-029 Monterey County Certified Organic https://www.co.monterey.ca.us/government/departments-a-h/agricultural-commissioner/agricultural-resource-programs/agricultural-product-quality-and-marketing/monterey-county-certifi#ag US-ORG-033 New Hampshire Department of Agriculture, Division of Regulatory Services www.agriculture.nh.gov US-ORG-034 New Jersey Department of Agriculture www.nj.gov/agriculture/divisions/md/prog/jerseyorganic.html US-ORG-035 New Mexico Department of Agriculture, Organic Program www.nmda.nmsu.edu/marketing/organic-program US-ORG-038 Americert International (OIA North America, LLC) http://www.americertorganic.com/home US-ORG-039 Oklahoma Department of Agriculture, Food and Forestry www.oda.state.ok.us US-ORG-053 SCS Global Services, Inc. www.SCSglobalservices.com US-ORG-058 Washington State Department of Agriculture www.agr.wa.gov/FoodAnimal/Organic US-ORG-059 Yolo County Department of Agriculture https://www.yolocounty.org/general-government/general-government-departments/agriculture-cooperative-extension/agriculture-and-weights-measures/yolo-certified-organic-agriculture}“
(2)

Selleks et tagada mitmeaastase pidevplaneerimise tulemuslikkus ja kooskõla kasutajate vajadustega, on vaja seda kohandada, täpsustades lisateema, mida 2023. aasta lisaküsimustik peab Euroopa sissetuleku ja elamistingimuste uuringu raames katma, kuna see ei olnud delegeeritud määruse (EL) 2020/256 vastuvõtmise ajal teada.
(6)

2020. aasta novembris leidis Haiguste Ennetamise ja Tõrje Euroopa Keskus (ECDC), et „Euroopa Liidus / Euroopa Majanduspiirkonnas (EL/EMP) ja Ühendkuningriigis on COVID-19 nakatumine veelgi suurenenud ja praegune olukord kujutab endast suurt ohtu rahvatervisele“ ning et „praegune epidemioloogiline olukord on enamikus riikides tõsine probleem, kuna haiguse edasikandumise oht on üha suurem, nõudes viivitamatuid sihipäraseid rahvatervisealaseid meetmeid“.
(3)

Riigisisese vastuväidete esitamise menetluse raames saadi siiski kaheksa vastulauset piima tootmise tingimuste kohta ja eelkõige selle kohta, et on võimatu järgida geograafilisest piirkonnast pärit toiduainete määra, mis on kehtestatud tootespetsifikaadis, kus on osutatud, et „Geograafilises piirkonnas toodetud sööt (sööt + täiendsööt) moodustavad karja aastasest söödakogusest vähemalt 75 %.“ Ettevõtjad, kes olid toodet „Pouligny-Saint-Pierre“ pidevalt ja õiguspäraselt turustanud vähemalt viie aasta jooksul enne taotluse esitamist, vastavad määruse (EL) nr 1151/2012 artikli 15 lõike 4 tingimustele. Seetõttu on neile selles raamistikus võimaldatud 30. juunil 2025 lõppevat üleminekuperioodi, mille komisjon peab nüüd dokumenti lisama.
7)

Artikli 10 lõige 1 asendatakse järgmisega: „1. Kui komisjon leiab, et on piisavalt tõendeid pettuse kohta või selle kohta, et päritolutõendite kontrollimiseks ei tehta vajalikku halduskoostööd või et liitu suunduv eksport on märkimisväärselt kasvanud, ületades tavapäraseid tootmis- ja ekspordimahtusid, või et soodustatud pooled ei täida artikli 2 lõike 1 punkti a, b või c, võib ta võtta meetmeid, et käesoleva määrusega ettenähtud sooduskord täielikult või osaliselt kolmeks kuuks peatada, tingimusel et ta on eelnevalt: a) teavitanud Lääne-Balkani rakenduskomiteed; b) pöördunud liikmesriikide poole, et need võtaksid tarvitusele ettevaatusabinõud, mida on vaja liidu finantshuvide kaitseks ja/või selleks, et soodustatud pooled tagaksid artikli 2 lõike 1 täitmise; c) avaldanud Euroopa Liidu Teatajas teate, et esineb põhjendatud kahtlusi selle kohta, kuidas asjaomane soodustatud pool kohaldab sooduskorda ja/või täidab artikli 2 lõiget 1, mis võib seada kahtluse alla asjaomase poole õiguse jätkata käesoleva määrusega antud soodustuste kasutamist. Käesoleva lõike esimeses lõigus osutatud meetmed võetakse vastu rakendusaktidega. Nimetatud rakendusaktid võetakse vastu kooskõlas artikli 8 lõikes 4 osutatud kontrollimenetlusega.“
(8)

Võttes arvesse, et Ühendkuningriik on liidus toodetud kahesuguse kasutusega kaupade ekspordi oluline sihtkoht, on kohane lisada Ühendkuningriik liidu üldise ekspordiloaga nr EU001 hõlmatud sihtkohtade loetellu, et tagada kontrolli ühtne ja järjepidev kohaldamine kogu liidus, tagada liidu eksportijatele võrdsed tingimused ning vältida tarbetut halduskoormust, kaitstes samal ajal liidu ja rahvusvahelist julgeolekut.
(10)

Seepärast on asjakohane pikendada taotluste esitamise tähtaega ja lükata edasi sulgemiskuupäeva, mis on ainerühmale määratud seoses selle kasutamisega ravimite, meditsiiniseadmete või meditsiiniseadmete abiseadmete, sealhulgas in vitro diagnostikameditsiiniseadmete uurimiseks, väljatöötamiseks ja tootmiseks COVID-19 diagnoosimise, ravi või ennetamise eesmärgil või kasutamisega sellistes meditsiiniseadmetes või abiseadmetes. Taotluste esitamise tähtaja pikendamine kuni 18 kuuni pärast käesoleva määruse jõustumist on vajalik selleks, et võimaldada kõnealuste kasutusalade autoriseerimise taotluste koostamist, ning samamoodi on asjakohane lükata sulgemiskuupäev edasi 36 kuuni pärast määruse jõustumist.
„LISA

Artikli 49 lõikes 3 osutatud andmesubjektide kategooriad ja operatiivsete isikuandmete liigid

A. Nende andmesubjektide kategooriad, kelle operatiivseid isikuandmeid võib registris töödelda:

a) Euroopa Prokuratuuri kriminaalmenetluste raames kahtlustatavad või süüdistatavad isikud;

b) Euroopa Prokuratuuri kriminaalmenetluste raames süüdi mõistetud isikud;

c) füüsilised isikud, kes on teatanud Euroopa Prokuratuuri pädevusse kuuluvatest kuritegudest või on nende ohvrid;

d) punktis a või b osutatud isiku kontaktisikud või kaasosalised.

B. A jaotise punktides a ja b osutatud andmesubjektide kategooriate operatiivsete isikuandmete liigid, mida võib registris töödelda:

a) perekonnanimi, sünninimi, eesnimed ja kõik varjunimed või oletatavad nimed;

b) sünniaeg ja -koht;

c) kodakondsus;

d) sugu;

e) asjaomase isiku elukoht, amet ja asukoht;

f) sotsiaalkindlustuse numbrid, identifitseerimiskoodid, juhiload, isikut tõendavad dokumendid, passiandmed, tolli identifitseerimisnumbrid ja maksukohustuslasena registreerimise numbrid;

g) väidetavate kuritegude kirjeldus ja laad, nende toimepanemise kuupäev ja kuritegude liik;

h) teave juriidiliste isikute kohta, kes on seotud tuvastatud või tuvastatavate isikutega, kelle suhtes Euroopa Prokuratuur on algatanud uurimise;

i) teave isiku võimaliku kuulumise kohta kuritegelikku organisatsiooni;

j) pangakontode ja muude finantseerimisasutuste kontode üksikasjad;

k) telefoninumbrid, SIM-kaardi numbrid, e-posti aadressid, IP-aadressid ning veebiplatvormidel kasutatavad konto- ja kasutajanimed;

l) sõidukite registreerimisandmed;

m) tuvastatav vara, mida isik omab või kasutab, näiteks krüptovara ja kinnisvara.

C. A jaotise punktis c osutatud andmesubjektide kategooriate operatiivsete isikuandmete liigid, mida võib registris töödelda, piirdudes sellega, mis on vajalik ja proportsionaalne selleks, et Euroopa Prokuratuur saaks täita oma uurimis- ja süüdistuste esitamise ülesandeid:

a) perekonnanimi, sünninimi, eesnimed ja kõik varjunimed või oletatavad nimed;

b) sünniaeg ja -koht;

c) kodakondsus;

d) sugu;

e) asjaomase isiku elukoht, amet ja asukoht;

f) identifitseerimiskoodid, isikut tõendavad dokumendid ja passiandmed;

g) nende kuritegude kirjeldus ja laad, milles osaleb või millest on teatanud asjaomane isik, ning nende toimepanemise kuupäev ja kuritegude liik.

D. A jaotise punktis d osutatud andmesubjektide kategooriate operatiivsete isikuandmete liigid, mida võib registris töödelda, piirdudes sellega, mis on vajalik ja proportsionaalne selleks, et Euroopa Prokuratuur saaks täita oma uurimis- ja süüdistuste esitamise ülesandeid:

a) perekonnanimi, sünninimi, eesnimed ja kõik varjunimed või oletatavad nimed;

b) sünniaeg ja -koht;

c) kodakondsus;

d) sugu;

e) asjaomase isiku elukoht, amet ja asukoht;
(2)

Teatavatel sündmustel, näiteks äärmuslikel ilmastikutingimustel või laialt levinud looma- või taimehaigustel, võivad olla tõsised tagajärjed mahepõllumajanduslikule tootmisele liidu põllumajandusettevõtetes või tootmisüksustes, mille tegevust need sündmused on kahjustanud. Selleks et võimaldada mahepõllumajandusliku tootmise jätkamist või taasalustamist, on määrusega (EL) 2018/848 ette nähtud erandlike tootmisnõuete vastuvõtmine, tingimusel et need piirduvad olukordadega, mis kvalifitseeruvad liidus katastroofiolukordadeks, võttes arvesse erinevusi ökoloogilises tasakaalus, ilmastikutingimusi ja kohalikke tingimusi liidu äärepoolseimates piirkondades.